Na temelju članka 30. Statuta Muzeja grada Kaštela i čl. 10. Pravilnika o unutarnjem ustrojstvu i načinu rada Muzeja grada Kaštela, ravnatelj Muzeja grada Kaštela raspisuje

**N A T J E Č A J**

za prijem u radni odnos na određeno vrijeme za sljedeće radno mjesto:

**-kustos/ica povjesničar-1 izvršitelj/ica na određeno puno radno vrijeme u trajanju vježbeničkog staža do polaganja stručnog ispita**

Mjesto rada: Kaštel Lukšić

Kandidat/kinja treba ispunjavati sljedeće uvjete:

-VSS, društvene ili humanističke struke;

-poznavanje rada na računalu

-poznavanje jednog stranog jezika.

Posebni uvjeti:

bez radnog iskustva na poslovima odgovarajuće stručne spreme i struke ili s radnim iskustvom kraćim od vremena propisanog za vježbenički staž.

Prijavi treba priložiti:

-životopis;

-preslik domovnice;

-preslik osobne iskaznice;

-dokaz o stručnoj spremi;

-potvrdu Hrvatskog zavoda za mirovinsko osiguranje, odnosno ispis elektroničkog zapisa podataka Hrvatskog zavoda za mirovinsko osiguranje iz kojeg će biti razvidna razina stručne spreme na koju je kandidat bio prijavljen u stažu osiguranja (ne stariju od mjesec dana);

-uvjerenje nadležnog suda da se protiv kandidata ne vodi kazneni postupak (ne starije od tri mjeseca);

-uvjerenje o zdravstvenoj sposobnosti za obavljanje poslova radnog mjesta dostavlja izabrani kandidat po obavijesti o izboru, a prije sklapanja ugovora o radu.

Prijave se podnose u roku od 8 (osam) dana od dana objave natječaja na mrežnim stranicama Hrvatskog zavoda za zapošljavanje, putem pošte na adresu:

Muzej grada Kaštela, Lušiško Brce 5, 21215 Kaštel Lukšić, sa naznakom: „ Za natječaj“.

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u roku od 8 dana od dana donošenja odluke o odabiru kandidata/tknje. Dostava svim kandidatima smatra se obavljenom danom predaje obavijesti pošti preporučeno.

Kaštel Lukšić, 13. veljače 2023. godine

Ur.br.: 2181-4-12-23-72

Ivan Šuta

ravnatelj